Á árinu 2009 var aðal áherslan í verkefnum tengdum vatnafræðilegum líkanreikningum að bæta og þróa aðferðafræðina við notkun vatnafræðilega líkansins WaSiM . Í upphafi árs var sú gerð líkansins sem notast er við uppfærð í útgáfu 8.4 í stað útgáfu 6.4 , en töluverðar lagfæringar hafa verið gerðar á innri reikningum líkansins milli þessarar útgáfna . Einnig var unnið að því að virkja grunnvatnshluta líkansins , en í reikningum hingað til hefur ekki verið tekið tillit til grunnvatns . Auk þessa voru tilraunir gerðar með að nota stuttar tímaraðir og stakar rennslismælingar til að ákvarða stuðlasetningu líkansins . Á Norðurlöndum er nú unnið að ítarlegum athugunum á áhrifum veðurfarsbreytinga á orkukerfi og orkuframleiðslu og hefur Norræni orkurannsóknasjóðurinn ( Nordic Energy Research ) styrkt fjögurra ára norrænt samstarfsverkefni á þessu sviði á árunum 2007 – 2010 . Norræna verkefninu , Climate and Energy Systems ( CES ) , er stjórnað af Veðurstofu Íslands ( áður af Vatnamælingum ) og er íslenska verkefnið „ Loftslagsbreytingar og áhrif þeirra á orkukerfi og samgöngur “ ( LOKS ) unnið samhliða því norræna . Þessi verkefni tengjast forvera norræna samstarfsverkefnisins , rannsóknarverkefninu „ Climate and Energy “ ( www.os.is / ce ) og verkefni sem er enn eldra , „ Climate , Water and Energy “ ( www.os.is / cwe ) , auk fyrri íslenskum systurverkefnum þeirra , „ Veður , Vatn og Orka “ og „ Veður og Orka “ ( www.os.is / vvo ) . Umtalsverður hluti verkefnanna snýr að notkun vatnafræðilíkans til að meta áhrif breytinga í veðurfari á vatnafar . Því er vinna við virkjun grunnvatnshluta vatnafræðilega líkansins að hluta fjármögnuð af þessum verkefnum . Vinna við virkjun grunnvatnshluta vatnafræðilega líkansins að hluta fjármögnuð af þessum verkefnum .